
ROZPOČTOVÉ POSÚDENIE
pre Výbor pre priemysel, výskum a energetiku k návrhu nariadenia Európskeho parlamentu a Rady o Agentúre Európskej únie pre vesmírne služby a o zmene nariadenia (EÚ) 2021/696
(COM(2026)0152 – C10‑0094/2026 – 2026/0084(COD))
<Intro>Výbor pre rozpočet v súlade s článkom 58 rokovacieho poriadku vydal rozpočtové posúdenie návrhu a dospel k tomuto záveru:</Intro>
Výbor pre rozpočet,
-	so zreteľom na nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie,
-	so zreteľom na delegované nariadenie Komisie (EÚ) 2019/715 z 18. decembra 2018 o rámcovom nariadení o rozpočtových pravidlách pre subjekty zriadené podľa ZFEÚ a Zmluvy o Euratome a uvedené v článku 70 nariadenia Európskeho parlamentu a Rady (EÚ, Euratom) 2024/2509,
-	so zreteľom na spoločné vyhlásenie Európskeho parlamentu, Rady Európskej únie a Európskej komisie o decentralizovaných agentúrach z 19. júla 2012 („spoločné vyhlásenie“),
A.	keďže príspevok Únie pre agentúru v rámci súčasného VFR je 525,7 milióna EUR a keďže Komisia navrhuje zvýšiť príspevok v budúcom VFR na 979,6 milióna EUR; keďže časť tohto zvýšenia zohľadňuje nové úlohy agentúry; keďže významná časť len kompenzuje náklady na vysokú infláciu, ktorá v posledných rokoch znížila kúpnu silu agentúry;
B.	keďže v návrhu aktu EÚ o vesmíre sa stanovuje, že agentúra účtuje poplatky na úplné pokrytie potrebných výdavkov, ktoré jej vznikli; keďže neexistuje žiadne ustanovenie, na základe ktorého by agentúra spoplatňovala publikácie;
C.	keďže agentúra by mala zaznamenať výrazný nárast počtu a zložitosti svojich úloh v dôsledku rozširovania vesmírnych činností Únie prostredníctvom ECF a aktu o vesmíre; keďže mnohé z týchto úloh sú z hľadiska bezpečnosti mimoriadne citlivé a keďže je nevyhnutné zabezpečiť, aby boli vesmírne služby Únie dostupné bez prerušenia, a to aj v prípade krízy;
D.	keďže v návrhu sa stanovuje, že agentúra môže využívať iných zamestnancov, ktorí nie sú zamestnancami agentúry, čo sa vzťahuje na zamestnancov subdodávateľov; keďže niektorí z nich vykonávajú úlohy, ktoré si vyžadujú vysoko špecializované technické odborné znalosti, pričom ich outsourcing predstavuje riziko pre kontinuitu a bezpečnosť; keďže agentúra dostala v nedávnych ročných rozpočtoch dodatočné pracovné miesta na riešenie tohto problému, domnieva sa však, že jej stále chýba 82 ekvivalentov plného pracovného času (74 dočasných zamestnancov a 8 zmluvných zamestnancov); keďže zvýšenie počtu pracovných miest v návrhu je určené len na plnenie nových úloh agentúry;
E.	keďže Komisia navrhuje, aby agentúra mohla využívať skupinu zamestnancov z členských štátov na krátkodobé nasadenie v trvaní najviac dvoch rokov, aby bolo možné čeliť nárastu práce alebo naliehavým situáciám, ktoré majú vplyv na kontinuitu služieb;
F.	keďže je dôležité, aby agentúra mala plán pracovných miest, ktorý umožňuje kariérny postup, aby mohla zostať atraktívnym zamestnávateľom;
G.	keďže návrhom sa výrazne rozširuje počet rozhodnutí správnej rady, ktoré si vyžadujú kladné hlasovanie zástupcov Komisie, pričom zahŕňa rozhodnutia týkajúce sa opatrení nadväzujúcich na správy úradu OLAF, vymenovania účtovníka, všetkých menovacích právomocí správnej rady, prijatia rozpočtu agentúry a všetkých rozhodnutí týkajúcich sa kapitoly 4 návrhu o zamestnancoch; keďže v návrhu sa neuvádza žiadne vysvetlenie potreby rozšíriť právomoci Komisie týmto spôsobom;
H.	keďže sa plánuje presťahovanie agentúry do novej budovy v Prahe s cieľom zohľadniť potrebu väčších kancelárskych priestorov a bezpečnejších pracovných priestorov; keďže je dôležité, aby agentúra mala k dispozícii potrebný priestor a zariadenia na vykonávanie svojich nových úloh v rámci budúceho VFR;
1.	berie na vedomie návrh na zvýšenie rozpočtu a počtu zamestnancov agentúry s cieľom zohľadniť nové úlohy, ktoré jej boli pridelené; vyjadruje však znepokojenie nad tým, že návrh sa v plnej miere nezaoberá znížením kúpnej sily agentúry ani nerieši existujúci nedostatok 82 pracovných miest; domnieva sa, že vykonávanie určitých dôležitých úloh interne by znížilo riziká z hľadiska kontinuity a bezpečnosti; uznáva, že krátkodobá dostupnosť vyslaných vnútroštátnych úradníkov by mohla agentúre poskytnúť flexibilitu v núdzových situáciách, domnieva sa však, že to nemôže nahradiť poskytnutie primeraných ľudských a finančných zdrojov agentúre;
2.	berie na vedomie ustanovenie o stanovení príjmov agentúry; berie na vedomie aj návrh v návrhu aktu EÚ o vesmíre, aby agentúra mohla účtovať poplatky za úlohy, ktoré má vykonávať podľa tohto aktu; domnieva sa, že nie je potrebné zahrnúť poplatky za publikácie, ktoré agentúra neposkytuje;
3.	pripomína svoju dlhodobú pozíciu, že nezávislosť a autonómny administratívny rozhodovací proces sú kľúčové pre efektívnosť agentúr a vykonávanie politík EÚ; domnieva sa, že pravidlá hlasovania v agentúrach by mali odrážať inštitucionálnu rovnováhu; zdôrazňuje, že Komisia navrhuje udeliť si právomoc blokovať širokú škálu rozhodnutí správnej rady tým, že nebude hlasovať za; domnieva sa, že by to znamenalo výrazný presun právomocí v agentúre, pričom je to odôvodnené len veľmi všeobecne odkazom na mandát agentúry a všeobecnú zodpovednosť Komisie za implementáciu vesmírnych zložiek Únie a oslabilo by to výsady rozpočtového orgánu;
4.	zdôrazňuje, že v prípade, ak by sa agentúre v priebehu rokovaní zverili ďalšie povinnosti, je potrebné posúdiť ich finančné dôsledky a zodpovedajúcim spôsobom revidovať legislatívny finančný a digitálny výkaz pripojený k návrhu; vyzýva Komisiu, aby pomáhala rozpočtovému orgánu pri posudzovaní finančných dôsledkov zmien navrhnutých spoluzákonodarcom, aby sa mohli v plnej miere zohľadniť počas legislatívneho procesu s cieľom zabezpečiť, aby finančné a ľudské zdroje agentúry zodpovedali úlohám, ktoré jej boli zverené; odporúča, aby sa plán pracovných miest agentúry upravil tak, aby umožňoval kariérny postup;
5.	konštatuje, že návrh je v súlade s VFR a systémom vlastných zdrojov, ako aj s medziinštitucionálnou dohodou a rozpočtovými zásadami stanovenými v nariadení o rozpočtových pravidlách.

POZMEŇUJÚCI NÁVRH
Výbor pre rozpočet v rámci svojho rozpočtového posúdenia okrem toho predkladá tieto pozmeňujúce návrhy k návrhu:
[bookmark: restart]<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 18</Article>
	

	Text predložený Komisiou
	Pozmeňujúci návrh

	(18)	Vzhľadom na mandát agentúry a všeobecnú zodpovednosť Komisie za implementáciu vesmírnych zložiek Únie je vhodné stanoviť, aby sa niektoré rozhodnutia prijímané správnou radou neprijímali bez kladného hlasovania zástupcov Komisie.
	vypúšťa sa


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 21 a (nové)</Article>
	

	Text predložený Komisiou
	Pozmeňujúci návrh

	
	(21a)	Vplyv tohto nariadenia na rozpočet Únie bol posúdený+ v súlade s článkom 310 ods. 4 Zmluvy o fungovaní Európskej únie. Na jeho vykonávanie by sa mali vyčleniť dostatočné finančné a ľudské zdroje, pričom by sa mal zohľadniť vplyv jeho financovania na iné programy alebo politiky Únie a mala by sa zaručiť jeho zlučiteľnosť s viacročným finančným rámcom, so systémom vlastných zdrojov a s príslušnou medziinštitucionálnou dohodou, ako aj s rozpočtovými zásadami stanovenými v nariadení Európskeho parlamentu a Rady (EÚ, Euratom) 2024/2509.

	
	______________________

	
	⁺ Pro memoria: Rozpočtové posúdenie Výboru Európskeho parlamentu pre rozpočet z xxx k návrhu nariadenia Európskeho parlamentu a Rady o Agentúre Európskej únie pre vesmírne služby a o zmene nariadenia (EÚ) 2021/696 COM(2026)0152).

	
	¹ Nariadenie Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L, 2024/2509, 26.9.2024, ELI: http://data.europa.eu/eli/reg/2024/2509/oj).


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Článok 11 – odsek 2</Article>
	

	Text predložený Komisiou
	Pozmeňujúci návrh

	2.	Každý zástupca členského štátu a Komisie má jeden hlas. V prípade neprítomnosti člena s hlasovacím právom je jeho hlasovacie právo oprávnený uplatniť jeho náhradník. Rozhodnutia založené na článku 9 ods. 1 písm. b) s výnimkou časti vypracúvanej radou pre bezpečnostnú akreditáciu, článku 9 ods. 1 písm. j) pri prijímaní rozhodnutí týkajúcich sa opatrení nadväzujúcich na správy úradu OLAF, článku 9 ods. 1 písm. n), článku 10, článku 24 ods. 8 a rozhodnutia týkajúce sa kapitoly 4 sa prijmú len vtedy, ak za ne kladne hlasujú zástupcovia Komisie.
	2.	Každý zástupca členského štátu a Komisie má jeden hlas. V prípade neprítomnosti člena s hlasovacím právom je jeho hlasovacie právo oprávnený uplatniť jeho náhradník. Ak Komisia vyjadrí vážne obavy v súvislosti s návrhom rozhodnutia predloženým správnej rade v záležitostiach týkajúcich sa delegovaného nariadenia (EÚ) 2019/715, služobného poriadku a podmienok zamestnávania ostatných zamestnancov, správna rada prijatie dotknutého rozhodnutia odloží. Správna rada takéto rozhodnutie do 15 dní od vyjadrenia vážnych obáv Komisie o návrhu rozhodnutia predloženého správnej rade opätovne preskúma a prijme toto rozhodnutie, v prípade potreby zmenené, v druhom čítaní buď dvojtretinovou väčšinou jej členov s hlasovacím právom vrátane zástupcov Komisie, alebo štvorpätinovou väčšinou zástupcov členských štátov.


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Článok 18 – odsek 2</Article>
	

	Text predložený Komisiou
	Pozmeňujúci návrh

	2.	Ak sa konsenzus dosiahnuť nedá, rada pre bezpečnostnú akreditáciu prijíma rozhodnutia na základe hlasovania kvalifikovanej väčšiny v súlade s článkom 16 ZEÚ. Zástupca vysokého predstaviteľa nehlasuje. Zástupca Komisie nehlasuje s výnimkou záležitostí, ktoré sa týkajú finančných a ľudských zdrojov, v prípade ktorých sa rozhodnutia smú prijať len vtedy, ak za ne kladne hlasujú zástupcovia Komisie. Rozhodnutia prijaté radou pre bezpečnostnú akreditáciu podpisuje v mene rady pre bezpečnostnú akreditáciu jej predseda.
	2.	Ak sa konsenzus dosiahnuť nedá, rada pre bezpečnostnú akreditáciu prijíma rozhodnutia na základe hlasovania kvalifikovanej väčšiny v súlade s článkom 16 ZEÚ. Zástupca vysokého predstaviteľa nehlasuje. Zástupca Komisie nehlasuje s výnimkou záležitostí, ktoré sa týkajú finančných a ľudských zdrojov. Rozhodnutia prijaté radou pre bezpečnostnú akreditáciu podpisuje v mene rady pre bezpečnostnú akreditáciu jej predseda.


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Článok 25 – odsek 3 – písmeno e</Article>
	

	Text predložený Komisiou
	Pozmeňujúci návrh

	e)	poplatkov za publikácie a za všetky ostatné služby poskytované agentúrou;
	e)	poplatkov za všetky ostatné služby poskytované agentúrou;


Or. <Original>{EN}en</Original>
</Amend></RepeatBlock-Amend>

